Det ble en minnerik ferie for oss, hvor vi tok med oss 5 barn til Mallorca! Leiligheten var akkurat slik vi håpet på, og bildene på websiden er helt etter slik vi møtte leiligheten! Supert! - for det skjer ikke så ofte når man er ute og reiser. Deilig med 2 fine bad, samt et nydelig masterbedroom for de voksne. Det var også viktig for oss at heisen fungerte flott, samt at den var stor nok til å romme en ganske stor rullestol. Det var vi forberedt på at den kanskje ikke var. Den deilige balkongen, samt store tak-terrassen, gjorde hver morgen og kveld til en ekstra flott opplevelse. Utsikten er nydelig! Det vi likte aller best, er at leiligheten ligger litt utenfor den kommersielle turismen, samtidig som det kun var få minutters spasertur til strand og butikker. Mange hyggelige restauranter ligger rett utenfor leiligheten - og veldig hyggelige folk i "nærkjøkkenet" rett utenfor leiligheten om vi var litt sultne etter en sen kveld. Jeg har reist masse rundt i verden, og vil stadig til nye steder. Etter vår ferie på vakre Mallorca (som jeg sist opplevde i 2003) og ikke minst Penthouse Vista Mar - vet jeg at dette stedet vil jeg oppleve igjen. Mallorca bør absolutt oppleves med bil, da det bugner av vakre steder rundt på "øya"! Takk til Catalina og Ricardo som har vært svært hjelpsomme og hyggelige fra vi booket leiligheten og til vi reiste hjem! Åse Strandi m/familie, Telemark, Norge.